JY LEES NOU Oscar-benoemings verras
Die Oscar-benoemings is gister bekend gemaak, maar sommige van die gunsteling-flieks om dié jaar die gesogte goue beeldjie te wen het nie eens die lys gehaal nie. Hier is vanjaar se groot verrassings.
Tot baie se verbasing het die Academy of Motion Arts and Sciences (die raad wat kies wie en watter flieks benoem word en uiteindelik wen) Tom Hanks vir sy rolle in Saving Mr. Banks én Captain Phillips oorgesien. Sy rol as Phillips het Tom een van die gunstelinge gemaak om dié jaar die toekenning vir beste akteur te ontvang.
Nog verrassings was toe Emma Thompson ook nie ’n benoeming vir Saving Mr. Banks ontvang het nie, maar veral toe Christian Bale benoem is as beste akteur vir sy spel in American Hustle. Die fliek Nebraska se benoemings in groot kategorieë soos beste akteur, beste ondersteunende aktrise, regie én beste rolprent het ook verras.
Hier is die Oscar-benoemings vir die belangrikste kategorieë.
Die Oscar-benoemings is regstreeks op YouTube uitgesaai. FOTO: YouTube
Verlede jaar se Oscar-wenners
Blue Jasmine het Cate Blanchett byna geknak
Meer oor The Wolf of Wall Street se Margot Robbie
U2 se lied “Ordinary Love”, wat spesiaal geskryf is vir Mandela: Long Walk to Freedom, is benoem vir Beste Oorspronklike lied. Dit het dié toekenning ook die naweek by die Golden Globes gewen.
Kyk hier na ons gunsteling-rokke by vanjaar se Golden Globes.
Kyk hier na al die ander benoemings.
Chris Hemsworth het vanjaar gehelp om die Oscar-benoemings aan te kondig. Sy swanger vrou, Elsa Pataky, verwag volgens The Hollywood Reporter ’n tweeling!
En die swakstes in Hollywood is...
Vanjaar se Razzie-benoemings is ook vandeesweek bekend gemaak. Dié toekennings word jaarliks uitgedeel aan die jaar se swakstes. Van flieks tot akteurs, aktrises en regisseurs.
Sandra Bullock (FOTO: Gallo Images/Getty Images)
Die aktrise Sandra Bullock het in 2010 ’n Razzie, oftewel Golden Raspberry-toekenning, gekry vir haar spel teenoor Bradley Cooper in die fliek All About Steve. Die volgende aand het haar spel in The Blind Side gesorg vir haar eerste Oscar. Nog vorige Razzie-wenners sluit in Jack & Jill, The Twilight Saga: Breaking Dawn, Adam Sandler, Lindsay Lohan en Orlando Bloom.
Naomi Watts (Diana), Katherine Heigl (The Big Wedding), Salma Hayek (Grown Ups 2), Adam Sandler (Grown Ups 2), Johnny Depp (The Lone Ranger) en Ashton Kutcher (JOBS) is onder die groot name wat dié jaar benoem is. Kyk op E! Online vir nog benoemings.